KAUNO LOPŠELIO-DARŽELIO „PAGRANDUKAS“ VEIKLOS KOKYBĖS IŠORINIO VERTINIMO REZULTATAI
Nacionalinė švietimo agentūra, įgyvendindama projektą „Ikimokyklinio ugdymo turinio kaita“ 2026 m. kovo 18 d. – 2026 m. kovo 19 d.  atliko visuminį išorinį veiklos kokybės vertinimą Kauno lopšelyje-darželyje „Pagrandukas“.
Ikimokyklinio ugdymo veiklos kokybės visuminio išorinio vertinimo tikslas – suteikti pagalbą mokyklos tobulėjimo procesams atliekant šios ugdymo įstaigos nuoseklią veiklos kokybės analizę ir, remiantis duomenimis, pasiūlyti, jai tobulinimo galimybes.
Mokyklos veiklos kokybė buvo vertinama vadovaujantis Mokyklų, vykdančių ikimokyklinio ir (ar) priešmokyklinio ugdymo programas, veiklos kokybės išorinio vertinimo organizavimo ir vykdymo tvarkos aprašu (Lietuvos Respublikos švietimo, mokslo ministro 2022 m. birželio 2 d. įsakymas Nr. V-908) šiose srityse: 
Vaiko gerovė; 2. Ugdymasis; 3. Ugdymo(si) aplinka; 4. Ugdymo strategijos; 5.Pasiekimų vertinimas ir ugdymo planavimas; 6. Bendradarbiavimas su vaikų šeimomis; 7. Besimokančios organizacijos kultūra.
Mokyklos atskirų vertinimo sričių ir veiklos kokybės lygio apibūdinimai: 
3 lygis (išskirtinė praktika) – veiklos kokybė labai gera, t. y. vertinamų rodiklių raiška aiški, nuosekli, ryški. 
2 lygis (veiksminga praktika) – veiklos kokybė gera, t. y. nustatyta vertinamų rodiklių raiška, kuri turėtų būti tobulinama apimtimi, kokybe. 
1 lygis (gera pradžia) – veiklos kokybė minimali, t. y. vertinimų rodiklių yra nežymi (tik pavieniai ženklai, pasireiškiantys tik tam tikroje situacijoje). Kad užtikrintų mokinių poreikius, veiklos kokybė turi būti tobulinama, 
0 lygis (neatitinka vertinimo kriterijų) – veiklos kokybė nepriimtina, t. y. nenustatyta vertinimo aspekto raiška arba ji yra neigiama, veiklos kokybė yra nepakankama ir turi būti iš esmės tobulinama, kad užtikrintų mokinių poreikius.
Bendras mokyklos išorinio vertinimo apibendrinimas pagal sritis

	Sritis
	Kokybės lygis


	1. Mokinio gerovė 

	2

	2. Ugdymasis
	2


	3. Ugdymo(si) aplinka
	2


	4. Ugdymo strategijos
	2


	5. Pasiekimų vertinimas ir ugdymo planavimas
	1


	6. Bendradarbiavimas su mokinių šeimomis
	2


	7. Besimokančios organizacijos kultūra
	2



Galutinė išvada: 
Mokykloje sudaromos sąlygos mokinių ugdymui(si), taikomi ikimokyklinio ugdymo organizavimo principai. Kartu nustatyta, kad siekiant aukštesnės kokybės būtina didinti nuoseklumą ir sistemingumą stiprinant ryšį tarp planavimo, mokinio pasiekimo pažangos ir refleksijos, kryptingiau orientuojantis į individualią mokinio pažangą. Žaidimas ir patirtinė veikla yra taikomi, tačiau jų teikiamos ugdymo galimybės dar nėra pakankamai išnaudojamos – tikslinga stiprinti mokytojo įsitraukimą, veiklų gilinimą ir mokinių iniciatyvų plėtojimą siekiant aukštesnės ugdymo kokybės. Vertinant visumą, Mokykla turi tvirtą pagrindą geros veiklos kokybei, o kryptingai stiprinant minėtas sritis, yra aiškios prielaidos siekti aukštesnio – labai gero – veiklos kokybės lygmens.

